麥美恩(Mayanne)主持的清談節目《Mayanne小喇叭》今晚(12日)播出新一集,請來周家怡、湯盈盈大談女人經。周家怡、湯盈盈均曾在演藝生涯中犧牲過靚樣,周家怡在《火舞黃沙》飾演兔唇女小琴,湯盈盈在《阿旺新傳》飾演李笑好。盈盈說:「呢個角色好深刻,記得嗰陣監製黃偉聲同我講要做呢個角色,我有好多Idea,我話唔洗頭、唔抆眉,到時再畀個假牙我。試造型時,嘩,真係好醜樣,好後悔﹗」家怡則自爆戴牙套扮兔唇,結果令牙齒崩了。她當時為代入角色長期戴住牙套︰「我連出街都戴住,試過去便利店買嘢畀人影到。」
3女都是玩得之人,Mayanne透露曾目擊盈盈醉後四圍惜人。盈盈笑言:「嗰次之後中咗甲型流感,好似祥仔(阮兆祥)個女朋友畀我搞掂咗,我唔敢講番畀佢知。」Mayanne回憶有次跟「獎門人」曾志偉去澳門做倒數,事後派對甫開始不久便醉到不省人事。她說︰「唔夠半個鐘,已經開始嘔,睇嘢好模糊 ,發現嘔咗喺一個人手上,佢就係獎門人!」家怡則自爆有次跟曾志偉到馬來西亞拍節目,在行程最後一天盡情狂歡。她一邊嘔一邊和曾志偉猜枚︰「結果係斷晒片,喺飛機上先醒番,醒番已經開始降落香港。」
37歲Mayanne透露被阿媽瘋狂催婚,身為單身貴族的家怡笑言:「你會經過㗎喇,因為佢哋會擔心你老咗冇人照顧你。」盈盈說當年未婚懷孕時,錢嘉樂曾打電話向曾志偉「求助」,曾志偉當時以7個字回應,反應非常搞笑。講到生兒育女問題,Mayanne坦言現在未知是否最好時候,盈盈提議她可以先雪卵。Mayanne覺得除了身體,也應有一定財力,因為雪卵一次要8至10萬元不等。她嘆:「事業上要好成功,先有能力去養呢啲卵子!」